מלון דורצ'סטר

מלון דורצ'סטר הוא בית מלון יוקרתי בפארק ליין בלונדון. מבנה המלון מוגדר כבניין רשום דרגה II. מלון דורצ'סטר נפתח ב-18 באפריל 1931. המלון היה בבעלות משפחת מק-אלפיין עד שנמכר ב-1976 לקבוצת אנשי עסקים מהמזרח התיכון ובראשם סולטאן ברוניי. במלון התארחו בכירים וראשי מדינות, בהם המלך חוסיין. במהלך מלחמת העולם השנייה קיים דווייט אייזנהאואר מטה במלון. במשך השנים התקיימו במלון נשפים רבים, בהם גם של ארגונים יהודיים וציונים רבים. בעקבות מכירת המלון לגורמים ערביים, החרימו גופים יהודיים שונים את המלון, בין השאר בטענה שהוא אינו מאובטח כיאות. ביוני 1982 אירע ניסיון ההתנקשות בחייו של שלמה ארגוב, בצאתו ממלון דורצ'סטר. במלון כיהנו שפים נודעים, בהם יוג'ין קאופלר ואנטון מוסימן. קישורים חיצוניים אתר האינטרנט הרשמי של מלון דורצ'סטר (באנגלית) מלון דורצ'סטר, ברשת החברתית X (טוויטר) הערות שוליים